
tarp šiaurės ir pietų 
maudžia prakaituoja pusiaujas 
stuburo tik punktyrai 


/stuburo 
tik 
punktyrai/ 


slanksteliai: atlantas 


/stuburo 
tik 
punktyrai/ 


ieškant basilisko 


tiesiai eik kokį trečdalį gyvenimo 
stovės ten toks miestas 

iš tolo Užuosi 

jam tiek metų kad daro po savimi 
laidoja po pamatais 


rūsiuose agurkai ir bulvės nuo praeito karo 
aklose akyse blyškūs daigai 

stiklainiai išsproginėję 

žiurkių dinastijos 

senesnės už bažnyčias 


gyvena ir keli parfumeriai 

atsidarę parduotuves bokšto papėdėje 
prasivėrę langus vasarą 

erzina sugužėjusius mMugėn 

kaimiečius 


o dar ta broga ir anglies smalkės 

iš kaminėlių 

salsvas dūmas iš karčemos 

tai tik rankų darbo tabakas dar ne žolės laikai 


tiesiai eik kokį trečdalį gyvenimo 
paskubėk nes ilgiau užgaišęs 

būsi per senas tam miestui 

kol dar su rilke ir trakliu Už parankių 
prie stalo su alaus bokalu 


/stuburo 
tik 
punktyrai/ 


kol dar naktį matos daugiau nei dieną 

net jeigu nežiūri po kojom 

į kryželius smūtkelius prie kelio 

į moters kojas švytuojančias priešais 

fosforines kompaso rodykles kurios varo iš proto 
rodo šiauriau visada šiauriau 


kur turėtų dilgsėti keliarodė žvaigždė 

kur žiauresnis klimatas 

šąlančios moterys miegančiosios gražuolės 
už kiekvieno tamsaus lango 

tame mieste kur turi suspėti 


tiesiai eik 

kol prieisi šakotą kaip ąžuolas sankryžą 
patikliam žvilgsniui mirksinčią šviesoforais 
iš tiesų dykumą 

didelę smėlio pustomą aikštę 

prie baltos katedros 

čia ir ištiks tave pirmasis pasimatymas 


toliau negaliu padėti 

čia tau ne bildungsroman ar bildungsgeschichte 
nežadu būti senamadiškai korektiškas 

toliau ieškok pats 


arba kaip tadeuszas 

tamsiame šiltame 

grublėtomis sienomis 

gilyn nusidriekiančiame 

rūsyje 

turėdamas omeny vestibulum vaginae 


/stuburo 
tik 
punktyrai/ 


arba pasuk vilnelės link 

pro nusilupusius Užupio fasadus 

link bastėjos 

prieisi ten urvą ir kaulus 

Moterų Vyrų 

šunų kačių netyčia į miestą atklydusių 
stirnų ir ožkų šimtmečiais tvyrančią 
smarvę 


net jeigu ten jų nėra 

urvo stirnos nei smarvės 

jeigu net nėra to miesto 

vis tiek turėk po ranka kišeninį žibintuvėlį 
dujinį balionėlį mažą veidrodį 

privalomą turisto komplektą 

kai leisies į savo tamsiąją veido pusę 
ieškoti basilisko 


/stuburo 
tik 
punktyrai/ 


Langas 


nieko nematau (viena beždžionėlė) 

už mano lango tikriausiai pavasaris tikriausiai varnėnai 
pilnom burnom sliekų 

nieko negirdžiu (antra beždžionėlė) 

stiklu ropinėja dulkės kol negyvenau 

kol gliaudžiau laikrodžius ieškodamas nesukirmijusio laiko 
musės akis pražiūrėjo į horizontą 

tuštinos iš tos laimės 

nieko nesakau (trečia beždžionėlė) 


čiumpu valiklį neapsikentęs ir puolu blizginti stiklą iš abiejų pusių 
ne veidrodis juk turi dvi puses maivykis kurioj nori 

būk vyras ar moteris 

blizginu kol stiklo nebelieka taip sakyčiau jeigu būčiau vyras 
jeigu moteris - sakyčiau tobulai švarus 

kaip eilėraštis kurį kada nors parašysiu 

tik aš žinosiu kad jis kažkur yra 


o šiandien saulei tekant matau 

po langu negyvas varnėnas 

negyvas kaip vakarykštis laikraštis 

pora tamsių pūkelių ant stiklo štai tau ir eilėraštis 
turėjau pernakt budėti šiapus tobulybės 

ir maivytis kaip beždžionėlė prieš veidrodį 

rodyti grimasas pasauliui ir varnėnui 

naiviam skaitytojui 


/stuburo 
tik 
punktyrai/ 


mano buvusios 


pasakojo viena kitai istorijas 

nebuvo laimingos 

išsiskyrusios prieš daugelį metų 

liko tik žodžiai vien susigulėję žodžiai 
kaip megztinių stirtos komodoje 

kol kandys išskirs juos 


apie ką kalbėjo apie makiažą 

dizainerių lytinę orientaciją 

ar psichikos matricos ribas 

vargu bau nebuvo tokios protingos ir gražios 
gražios ar protingos 

buvo nelaimingos 


tos dvi knygos mano lentynoje 
laukiančios nesulaukiančios švelnaus 
pirštų prisilietimo 

pasakojo viena kitai istorijas 

apie vyrus kurie jas seniai paliko 


nebuvo protingos tenka pakartoti 
taip ir nesuprato 

kad pasakoja istorijas apie vieną 
tą patį autorių 


/stuburo 
tik 
punktyrai/ 


kava su stirna 


jei nesiveržia iš tavęs 
nepaisant nieko, 
nedaryk to 


Charles Bukowski 


geriu kavą su stirna 
dešimtą valandą ryto 


stirna negeria kavos 
stirna pusryčiauja kartu su manimi 
atokiai alyvų kalno papėdėje 


kai susitinka mūsų žvilgsniai 
atstumas tampa laiku 

du atsitiktiniai įsimylėjėliai 

vienas pasiryžęs bet kurią akimirką 
nutraukti santykius 

jo netenkina status guo 


kitas seniai nebetiki meile 
iš pirmo žvilgsnio 


du baikštūs žvėrys dvi planetos 
kurios suartėja tik eilėraštyje 
kurios sukas aplinkui 
nematomą juodąją skylę 


iš kur žinau 


/stuburo 
tik 
punktyrai/ 


iš netiesioginių meilės įrodymų 
iš protuberantų kurie išsiveržia 
nepaisant nieko 

iš ašarų dilgsėjimo paširdžiuos 
baimės gyvuliškos baimės 
žmogiškos laimės 


geriu kavą su stirna 

šalia geria bukowskis 

su juo kavos neišgersi 

su juo tik baltoji iki baltųjų naktų 


pragaras skirtas vienišiams 

čia jis apie meilę kuri veržias 
nepaisant nieko 

nepaisant alzheimerio ar vėžio 


skaitau apie meilę rašau apie stirną 
vis mažėja atstumas 

tarp skaitomų ir rašomų knygų 

jau parašiau eliotą ir rimbaud 
dabar girtuoklių eilė 


vis mažėja skirtumas 

tarp meilės ir atsitiktinio eilėraščio 
jeigu nesiveržia iš tavęs 

nepaisant nieko 

nedaryk to 


per vėlu charli 
mokytis nebūti 
per vėlu 


/stuburo 
tik 
punktyrai/ 


jaunystėj visi mes šekspyrai 


jeigu tąsyk 

kai jaunas buvau kaip teliukas 
būčiau pabučiavęs gražiau 

tą mergaitę kuri ėjo į aktores 
ir po metų išėjo 

gal ir aš būčiau ėjęs į žmones 
su gerom naujienom iš danijos 


ir mano ofelija dar daug ko nemokėjo 
susidaužėm priekiniais dantimis 
tarsi dvi joriko kaukolės 


man regis ją net mylėjau 

ofeliją ne tą mergaitę 

o dantys buvo kieno 

kažkoks italas tą vakarą traukė felicita 

netinkamas fonas tragedijai 

bet jau įpratau prie nekokybiškų dekoracijų 

suvelto scenarijaus 

mano režisierius mato pasaulį pernelyg stambiu planu 
jam tik būti ar nebūti 


išėjo Mergaitė iš mano gyvenimo 

jeigu tąsyk būčiau kitaip pabučiavęs 

gal ir man būtų tekęs gražesnis vaidmuo 
ne murzino duobkasio 


/stuburo 
tik 
punktyrai/ 


LM nr. 3294, arba ugnies pinkodas 


stasiukui, vis dar pakeliui namo 


prakurom literatūra ir menas 
ne rankraščiai 
dega kaip velnias 


kaip dega velnias 


vėjuotą dieną 

lapas po lapo atsikratau kultūros 
pradedu nuo eilėraščio 

japono jakučigavos 

budos veidas 

kas akimirksnį mainos 

ieškotojo sieloje 


kyla eilutės tiesiai dievui į ausį 
jeigu dievo nėra 
tuomet vėjui viskas leista 


stebeilijuos į pravirą krosnį 

Į liepsnojantį budą 

siela sugrubusiom akim 

vėjas šiaip atgrubnagis 

žarsto lapus iš tuščio į kiaurą 
kitoj eilėraščio pusėj plyksteli didingi žodžiai 
didžiosiomis švininėmis raidėmis 
apie dvasios diduomenę 

kurios dvasią bandė prisikviesti 
spiritualistas thomas mannas 

po krištolinės nakties 

/stuburo 
tik 
punktyrai/ 


nespalvotos prieštvaninės nuotraukos 
trumpam atgauna spalvas 

gyvenimas trumpam grįžta į skaitmeninės 
fotografijos amžių 

skaičiai ir pinkodai nemiršta 


vyzdžiai juodi kaip anglys 
anglys kaip budos vyzdžiai 


stasiukas pamirė prigėrė vakar juodai 


kas per juokai 

gi pats stasiukas šitaip juokauja 

rubrikoje esė 

neva įmetęs tokį sms bičiuliams į pašto dėžutę 
velniuko nurodymu balandžio pirmąją 
ištikimas mažybinėms mirties formoms 
ištikimas dzūkelis 


jeigu numirei, tai nerašyk 
geriau eik ir skaityk pomirtinius laikraščius 
ir pomirtines knygas 


taip ir padarė 


ėjo ir skaitė ir ėjo 
einu ir skaitau 
pomirtinius laikraščius 


prakurom ta literatūra 
prakurom tas menas 

šyla jau krosnis 

jau nebetoli stasiuk namai 


/stuburo 
tik 
punktyrai/ 


asmenukė su t.s. eliotu antrame plane 


nusistovi karščiai 

ne šitų platumų ne šiems čiabuviams 

kurie slepia širdis pelkių akivaruos 

ir vėliau neberanda o tada griebias 

bet kokio šiaudo siurbias čiulpia dvėsuoja skečia kojas rankas 
prakaito lašuose daugiau druskos nei degių medžiagų 


bevaisiai kūnai sakytų tomas sternsas eliotas 

trink netrynęs vieną į kitą 

neduoda kibirkšties tik slysta nesilaikydami taisyklių 
plūduriuoja negyvosios jūros paviršiuje 

vyrai lengvesni Už moteris 

moterys lengvesnės už debesis 

kurie išmetę inkarus stovi vakarinėje horizonto prieplaukoje 
ir laukia dienos atomazgos 


niekas nežino 

iš kur randas vaikai iš dulkių kamuolio pakilusio žvyrkely 
iš kamuolinio žaibo iš suskilusios geldos 

iš galaktinio ūko iš gaktos plaukelių iš ąžuolo rąsto 

jeigu ir žino per tokius karščius mirksta 

būsimų pelkių akivaruos 

negalvodami apie vaikus 


apie ką tuomet gal tiesiog apie nieką 

kalba jie mėgsta šaltibarščius su bulvėm 

kai grįžta iš pliažo 

raudonais kūnais ir tuščiais skrandžiais 

gamta nemėgsta tuštumos sakytų tomas sternsas eliotas 
jeigu nebijotų banalybės 

jeigu nebijotų tuščiavidurių žmonių 

/stuburo 
tik 
punktyrai/ 


kalba jie mėgsta poeziją 

trina žodį į žodį per pačius karščius 

vienas dievas težino gal dar keli atstumti angelai 
ko jiems trūksta šioje platumoj 


/stuburo 
tik 
punktyrai/ 


nepavykęs 


jaunas būdamas dedikavau eilėraščius mylimajai 
rašiau naktimis rūsyje 

taip juos reikėjo ir skaityti 

plėšyti po lapą iš knygos 

ir vedžioti virš žvakės liepsnos 

kol išdegs nereikalingi žodžiai 

nors ir taip matės kiaurai 


jau pagyvenęs svieto pamatęs dedikuoju kitiems 
dažniausiai tiems kurių niekada nemylėjau 

rašau rytais 

kontoroje kaip prahos žydas 

prieš šimtą metų 

nieko degint nereikia 

kaip japoniškas akmenų sodas 

iš kur bepažvelgsi vieno nesimato 

o galir nėra 


iš kur tas įtarimas 

kad jis ir yra svarbiausias 

iš kur tas duslus garsas 

tarsi kažkas belstų į titnago langą 
gal tai herbertas akmenų žinovas 
baladojas po mirties 


kodėl įpusėjęs eilėraštį 
išsisaugojau jį kaip visad dėl visa ko 
iš tuščio taupumo 

ir pavadinau nepavykęs 

ar čia būtent tas? 


/stuburo 
tik 
punktyrai/ 


po maironio nors ir poezija 


rodos dar vakar klausiaus 
pavasario balsų 

o jau spalis patsai vidurys 
ir dar pilnatis naktimis 


vėjas toks kad rauna dantis su šaknim 


brendu jau beveik visai bedantis 
per šūstančių lapų pusnis 


iš kur šitoks vėjas 

švepluoju retoriškai 

tarsi cituočiau klasiką 

kryptis rytų nuo paties sibiro 
neša lapus nuo senelių kapų 
silabotoniniais gūsių vagonais 


ir aš norėčiau prikelt 

tą kėkštą 

po langu 

ir išgirsti dar kartą jo klyksmą raudonųjų 
serbentų krūme. 


dabar tik pakeliu 
ir švysteliu į orą 
nešienautos valstybinės žemės link 


iš kur šitoks vėjas 
kėkštas skrenda per visą eilėraštį 


/stuburo 
tik 
punktyrai/ 


žiemos rūpesčiai 


Ir šiaurys pasišiaušęs vėl mus atlekia gandint. 


Kristijonas Donelaitis 


ant žiemos nasrai jau vėl rūstaudami grįžta 
hegzametru gąsdino kadais kristijonas 

bet tęžta sniegas neilgai užsigulėjo 

vėl tas užvakar mirt susiruošęs kurmiarausio kupstas 
susikūprinęs kaip kapucinas po rudu abitu 

grįžta iš kapinių 


pabaiga parodijuoja pradžią 

vaikai parodijuoja tėvus 

o man ką daryt senam kurmiui 

dienos šviesos nematančiam grūdelius skaičiuojančiam 
kraitį pelenei mokesčių inspekcijai 


nesu nekomercinis kaip meko filmas 

nesu nepriklausomas kaip lietuviškas trumpametražis 

esu trumpų distancijų rijikas 

nuo vieno grūdo prie kito nuo kupsto iki kupsto su pritūpimais 
gal mest šeimos buhalteriją 


ir imtis dienoraščio ar smulkiosios eseistikos 
visą savo lauką suknist 

ir palikt iki kito pavasario 

kol gyvenimo nasrai neužkniso 


/stuburo 
tik 
punktyrai/ 


vėluojantis 


šešėlių rimbai per nugarą 

vos už kirčio saulėlydis 

taip arti būna tik patys artimiausi 

dar mirusieji sapnuose 

močiutė prisėdo vakar 

nieko neklausė ir taip žinojo kad neprižadins 


toj kapinių vietoj kur atgulusi amžino atilsio 
kaip sakė lapkričio vėjy sloguojantis kunigas 
prieš kelias dešimtis metų 

jau galima kasti naują duobę 


susikiškit tą amžinybę į brevijorius 
tuščia žodžių kai įsiklausai 

tik žemė brangsta 

laiku nusipirkau porą hektarų 

po laiko baigiu nagais išakėti 


užmirškit meilę 

vienintelė mano nuodėmė 
norėjau gražesnių saulėlydžių 
sakė triero nimfomanė 


ir aš ir aš norėjau 

pilnom panagėm žemės 
nepakeldamas galvos 
šešėlių rimbai per pakinklius 
meilė po laiko 


/stuburo 
tik 
punktyrai/ 


nepradėtas 


pasižiūrėkim kas liko 
po kelių dienų švaistymosi peiliu virtuvėje 


eilėraštį skaitantis negali apsimesti kad skaito ne eilėraštį 
nupjauta tądien kai suabejojau poezijos orientacija 
žiūrėdamas filmą apie ginsbergą ir jo šutvę 


kiek Žemiau kita išspauda 

kodėl mes išnaudojame pačius dosniausius 
matyt nepatiko daugiskaitos forma 

ir apskritai kaip ji atsirado sociopato 
vaizduotėje juk turėjau omeny kurčiąją siuzaną 
užpirkusią vyno visai mano šutvei po vakaro 


dar vieną eilutę išbraukė reikli redaktorė 
girdi pernelyg deklaratyvi 

iš kur ta meilė nemylimiems 

o gaila iš tiesų nežinau iš kur ta meilė 
norėjau nusiųst paklausimą 

gal žinotų tas 

kuris apsimeta skaitantis ne eilėraštį 


kaip tuščias soneto butelys 

čia viskas aišku čia iš pagyvenusių 

vyrų žaidimų 

suka ratu kuris kurį pabučiuos 

neprisimenu kaip atsirado be jokio konteksto 


gal tą pagirių rytą po ilgo vakaro 


/stuburo 
tik 
punktyrai/ 


o šitos gaila 

neabejotinai geriausia eilutė 
pagardintų kiekvieną tekstą 

lėtai mirti vos didesniu greičiu nei gyventi 
kodėl ji nukrito dar nepagaunu 


gal suprasčiau dėl paskutinės 

klimato pokyčiai grėsmingesni negu mano gyvenimo 
neturėjau ką pasakyti 

žiūrėjau pro langą į kylančią vėtrą 

panirau į bendrybes 


ne kaži kas bet biguzas 
iš kursyvinių raidžių bus 


puikų receptą gavau 

ilgakojė Ulrika iš undinėlės miesto 
anądien pasidalijo 

žmogaus protas taip sukonstruotas 
kad tarp visko atranda ryšį 


/ 26 / 


/stuburo 
punktyrai/ 


ti 


ašis 


slankstel 


/stuburo 
tik 
punktyrai/ 


šnipiškių elegija 


raudoti už tą raudot negalintį 


Jonas Aistis 


norėčiau rimtai 

nors kartą per pusšimtį Metų 
apie gyvenimą 

gyvenamą puse etato 


kita pusė šlaistos nuo ankstyvo ryto 
apie darbo biržą konteinerius 


norėčiau rimtai 

apie mirtį ir dievą 

kaip rašo jaunas poetas 

po mirties ligi skausmo šviesu 


kita pusė taupo elektrą 
sėdi prieblandoj su rašalo 
buteliu rašytojo skausmas 
atlėgęs iki kito prisikėlimo 


norėčiau rimtai 

apie poeziją 

rašomą dešiniąja smegenų puse 
kairėj kyla muštynės 

veidų kritikui 

nepatinka sugėrovo snukis 


/stuburo 
tik 
punktyrai/ 


jeigu rimtai pašnekėtume 

iš dūšios 

nereikėtų rimuoti žaizdų 

plėšyti dvasios pleistrų su visa oda 
poezija ne ligoninės priimamasis 


kitoj pusėj tik riebiai nusikeikia 


/stuburo 
tik 
punktyrai/ 


pelytei kurią šįryt radau spąstuose 


Kaip aprašysi tikslą netiksliais žodžiais? 


Romualdas Granauskas 


buvo likęs tik pusvalandis 

iki vakarienės 

gurgiantis skrandis 

siuntė žinutes smegenų centrui 
kuris buvo ne ryšio zonoje 

ojeigu tai būtų pagalbos šauksmas 


ojeigu judo akibrokštas 

sakykim ryžos pakeisti istoriją 
šiandien nevakarieniausiu taškas 
vėl ta prakeikta opa taškas 
užsuksiu rytoj taškas 

visada tavo 

o centras neatsiliepia 


tik pusvalandis 

eilėraščiui apie laikų begalybę 

apie spengiančias tuštumoje erdves 
apie garstyčios grūdelį 

jeigu ne ta lapė kuri netikėtai išniro 
lauko pakrašty 

atsargi kaip malda 

graži kaip trys karaliai 


/stuburo 
tik 
punktyrai/ 


būčiau poetas 

imčiau ir parašyčiau: 
karvės mūkė debesimis 
rašė prozos meistras 
dabar mūkiantis jaučiais 
iš anapus žodžių 


jeigu ne lapė 

laukianti pelytės 
kurios nesimatė 

kurios galbūt ir nebuvo 


o turėjo būti 
pagrindinis kompozicijos elementas 


vakaro debesys mūkė 

buvo likęs tik pusvalandis dangaus 
ir tą nusinešė pelė 

ant savo plikos uodegos 


ir jokios metafizikos 
nihil ex nihilo 


jeigu pelytės nebūtų 
ją reikėtų sukurti 


ex nihilo 


iš mūkimo 


/stuburo 
tik 
punktyrai/ 


ratilais 


taip mes ir vaikštome aplink 
taip mes ir vaikštome aplink 


kažkur girdėta tik trūksta dar vieno žodžio 
turėčiau prisiminti 

gal iš filmo kuriame moteris geria vaistus 
o vyras viskį 


kažko jam trūksta 


gal meilės nors vargu kas tokiame amžiuje 
jos pasigenda 

gal tikėjimo bet tai tas pat 

gal ne tą režisierius turėjo omeny 


gal jam kažkas trūksta 


sakykim kaitrinės lemputės siūlelis 
nepriklausomai nuo vartojimo laiko 
pagal scenarijų poetas 

miręs anksčiau negu šoka iš valties 


gal ne tą turiu omeny aš 

užknisa filmai apie poetus 

kurių niekas neskaito 

kurie cituoja kitus poetus 

ir tai tęsias jau du tūkstančius metų 


taip mes ir vaikštome aplink 


/stuburo 
tik 
punktyrai/ 


įkyri nebaigta frazė 

panagėj užlūžus rakštis 

kurios neištrauksi net moters ilgais nagais 
kuri išeis tik su pūliais 

su oro burbuliukais iš ežero dugno 


aplink ką po galais 


tik vienas žodis kurio trūksta 
kad eilėraštis nueitų ratilais 


/stuburo 
tik 
punktyrai/ 


odisėjo šešėlis 


sakykim ir jaučiui leista mauroti 
ne vien auksaburniui jupiteriui 
čia ne roma netgi ne itakė 
vienoj kaimo pusėj griaudi 
gamelano lėkštės 

kitoj dunda džembės būgnas 
toks didelis kaimas 

per vidurį pieva aukštesnė už gyvulį 
vien ragai kyšo 

toks gilus kaimas 

kaip marijanų įduba 

vaikšto žmonės pačiu paviršiumi 
pėdsakų nepalikdami 


štai kaimynas miša neseniai praėjo 
dulkėtu vieškeliu plieskiant saulei 
po to grįžo užpustytom pėdom 

į vieną pusę dar su lena 

moteris ryšėjo skarelę slėpė pliką galvą 
po chemoterapijos 

atgal jau vienas apšepęs 

nežinia kur paliko žmoną 

toks tuščias kaimas 

net nėra kapinių 

miša kaimo ahasferas 

greičiau odisėjo šešėlis 

sustojo pasikalbėt suktinę sutraukti 


/stuburo 
tik 
punktyrai/ 


kaip visad pagavęs įkvėpimą 
truktelėjęs iš kokakolos buteliuko 
dievų gėrimo 

kalbėjo visomis babelio kalbomis 
vienu metu 

matka rak matka rak 

beveik nė žodžio nesupratau 

tik melodiją 


jau antrus metus negirdžiu jo balso 
toks didelis kaimas 

ir be kapinių 

užtat patogi geografinė vieta 
vienoj pusėj rytai kitoj vakarai 

toks tuščias kaimas 

sako išsikraustė miša į vilnių 

dabar geležiniu vilku ten kaukia 


/stuburo 
tik 
punktyrai/ 


tapiau pirmą ir paskutinį kartą 


dar kartą šarui 


tapyta ir dar kaip tapyta 

įkvėpimas nesvietiškas 

alveolės kaip variklio degimo kamera 
prieš didįjį sprogimą 


ir kas gi tapyta 
ne daugiau ne mažiau pati visata 


klasikai sakė geriau iš natūros 
pradžioje turime kopijuoti pasaulį 


brandžiame amžiuje 

jeigu nesusuka maras džiova ar alkoholis 
galime susirasti gražiausią peizažą 

ir tapyti velnius arba angelus iš atminties 


cinikai antikvarai buvo dar bjauresni 
neprabėgs nė penki šimtai metų 

ir niekam nerūpės tavo pirsnojimas 
tik įtrūkiai sudžiūvusiame aliejuj 
kinivarpų sugraužti rėmai 


moderniais laikais 

buvau postmodernus 

išsitraukiau iš rūsio vaikystės diaskopą 
ir suprojektavau visatą ant lubų 


/stuburo 
tik 
punktyrai/ 


pars pro toto 
štai tau ir dieviškas planas kaip ant delno 
teliko nukopijuoti 


gėda prisipažinti 

nors tam ir yra poezija 

kunigo ausis tinginiui 

šnipštas išėjo 

kaip ir iš viso postmodernizmo 
kaip ir iš viso gyvenimo 
kuriame per daug įkvėpimo 


aliejuotas rankas 
tryniau su pemza iki kraujo 
šiaip ne taip pavyko 


priešingai negu su visata 
jos vaizdas įsiėdė akies dugne 
bet čia jau kita technika 


čia jau tatuiruočių meistro šaro daržas 
kiti sako kosmosas 


/ 38 / 


/stuburo 
tik 
punktyrai/ 


asimiliacijos 


tada dar tikėjau 

kad dievas važinėja motoroleriu 

lekia tarsi beprotis raito aštuoniukes 

ar piešia begalybės ženklus kaip pažiūrėsi 
protektoriai lyg dantiraštis nesuprasi kas parašyta 
bet eina pagaugais nuo teksto 


žiūrėk jau ir mano kieme 

cypina stabdžiais net parūksta pragaro siera 
tokios mat plonos tos lubos ar grindys 
kiekvienam savo kaip pažiūrėsi einšteinai 
girdis kaip mylis tyli ar griežia dantimis 
kiekvienam savo kaip nufilmuosi eizenšteinai 
švytintį šalmą nusiima tarsi aureolę 


visai kaip mano tėvas 

plikėj rėžis nuo šalmo gal aureolės 

gal ne to dydžio 

šeštajam dešimtmety visi rekvizitai 

buvo deficitinė prekė 

ir žengia artyn rūstus rūsčiai griaudėdamas 
ar paruošei pamokas 

ar vėl nosį krapštei 

o aš tik spoksau į motorolerį be žado 


tada dar tikėjau 

kad abu jie iš vieno molio 

du sprogstamieji priebalsiai 
vienas griaudi aukštai kitas toli 
kaip pažiūrėsi 


/ 39 / 


/stuburo 
tik 
punktyrai/ 


abu mirė 

vienas prisikėlė 

kaip bežiūrėsi 

ne tas apie kurį pagalvojai 


/stuburo 
tik 
punktyrai/ 


pieštuko galas 


Gyvenome nuo ateities į šiaurę 


Ilya Kaminsky 


braižiausi žemėlapį 

pieštuko nuograuža 

mano vaikystės žemė buvo plokščia 
krantai statūs kaip smėlio karjerai 
toliau tik juodkrantės jūra be dugno 


mano duomenų bazėje 
trūko praeities 
verčiausi su likusiais gyvais po tremties 


per galvą verčiausi 

plojant vaižganto neskaičiusiems 
dėdėms ir dėdienėms 

iš vienos pusiaujo pusės į kitą 

po krūtinkauliu spausdamas 
saulės rezginį 

nupiešk saulytę sakydavo 
regzdavau voratinklius 


pajuodusiais nuo grafito dantimis 


skabiau žalias serbentų uogas 
už kaimynų tvoros 


/ 41 / 


/stuburo 
tik 
punktyrai/ 


nokau per lėtai 

čia lietuva čia lietūs lyja 

skandavo mokytojai ir mokiniai 
lietaus krūtys liumpsėjo per vasaras 
ledo varvekliai badė korėtą sniegą 
be jokios erotikos 

bobūnė nuo ryto iki vakaro 

mezgė lino tinklus 

ne žvejui iš galilėjos 


tas jau buvo miręs 
ir mano žemėlapy neprisikėlęs 


mezgė sapnų gaudykles 
voratinklius langams 
stovinčio laiko žuvims 


gyvenome šeimos vienuolyne 

be dievo abrozdėlių ant sienos 
kasdien laužydami tylos įžadus 
tėvas į šiaurę nuo manęs 

motina į pietus 

Šiek tiek arčiau per pietus ir po darbo 
tokius ir braižiau savo žemėlapy 
įsikandęs pieštuko galą 


snarglėtas galilėjus 

šniurkščiojantis be jokios priežasties 
įgimta vienatvės yda 

Į rytus nuo ateities 


pieštukų era jau ėjo į pabaigą 


/stuburo 
tik 
punktyrai/ 


karkvabalis 


Visi amatai man kelia pasibjaurėjimą 
Arthur Rimbaud 


ne pirmą kartą susimaunu 
vis bandau aprašyti miestą 
kuriame gyvenu penkias dešimtis metų 


nors gatvę pačią ilgiausią gatvę 
jos dulkių pilnos panagės ir plaukai 
karpyk nekarpęs 


arba bent kiemą didžiausią kiemą pasaulyje 
kur vienoje pusėje plieskia saulė 

kitoje lietus su žaibais 

per vidurį stoviu aš 

braukdamas liūlį 

be jokios priežasties 

būčiau koks prancūzas koks eliuaras 
sakyčiau pasaulis - vienatvė 


ne pirmą kartą susimaunu 
vis pro šalį 

ir vėl rašau apie tą karkvabalį 
kuris beldžias į langą 


/ 43 / 


/stuburo 
tik 
punktyrai/ 


kvailas kaip pagonių dievas 

niekada negirdėjęs apie stiklą ir betoną 
beldžiasi visu kūnu be sielos 

beldžiasi krinta į žolę į pragarą 

kuriuo netiki 

vėl keliasi prisikelia beldžiasi vėl 

taip ir nejgavęs proto 

ir taip iki pat mirties 


pavasaris pragariškas sezonas 
ne pirmą kartą susimaunu 
taip ir neįvaldęs amato 
atsitrenkiu į žodžius 


už kurių matos amatininkų miestas 
gedimino bokštas 

ir bažnyčios ir kalvarijų turgus 

geriau įsižiūrėjus net rasos ir rokantiškės 
De profundis, Domine, koks aš kvailys! 


susimovęs karkvabalis 


/ 44 / 


/stuburo 
tik 
punktyrai/ 


profesinis orientavimas 


kuo būsi klausia 

dėdė amžinai dryžuotu kaklaraiščiu 

klausiamai žiūri ir dėdienė pusmetine šukuosena 
atėjusia į madą puikiame naujame pasaulyje 
kaminkrėčiu sakau daug negalvodamas 

o ką čia galvoti 

akių negaliu atitraukti nuo raudonų anglies žarijų 
krosnies burnoje 

dar nesuprantu ką ji man sako 

tikriausiai kalba apie kažkieno mirtį ir prisikėlimą 
ryja šviesą išalkusi kaip apokalipsės žvėris 


kaminkrėčiu sakau negalvodamas 

tarsi žinočiau kad po pusės šimto metų 

trūks šio žanro menininkų 

kad sugrįš senasis pasaulis 

toks raukšlėtas senukas su lazdele 

gyvenantis iš santaupų hiperbolizuotų prisiminimų 
romos pirčių ir atėnų demokratijos žinovas 

bet sunkiai atpažins savo vaikystės namus 

savo civitas mundi 


o kaime ne tik kad menininko 

pusblaivio pameistrio per tris varstus nerasi 
neneša galva kaip išrūkyti 

tuos suodžius iš kamino 

eina dūmai į namus nėra traukos 

tik nepradėkit girdi nėra namų be dūmų 
yra išpažintys nuodėmių atleidimas 


/ 45 / 


/stuburo 
tik 
punktyrai/ 


dėmių išėmikliai balikliai 

actas kalkių nuosėdoms šalinti 
seksas ir išvykos į egzotiškas šalis 
yra anoniminiai telefonų numeriai 
kunigai psichoanalitikai 


būsiu sakau 

pirmiausia išmoksiu skaityti knygas 
vėliau etiketes ant moterų kūnų 

įgysiu protingo žmogaus diplomą 

vėliau reputaciją 

sutaupęs pinigų įkopsiu į pigiausią kalną 
tada pradėsiu žilti 

iš baimės gyventi štai taip 

ilgai ir laimingai 

parašysiu dešimtį knygų 


vienoje iš jų pasakosiu apie berniuką 
kuris mėgo per balius 

sėdėti prie atvirų pragaro durų 

kuris nebijojo tamsos 

ir nesiklausė ką šneka dėdės ir dėdienės 
rakinėjo sau nosį traukė juodulius 
per dieną priaugusias kiemo istorijas 
virtusias dulkėm ir pelenais 

apie berniuką 

kuris nieko nemokėjo 

cituosiu jo tėvą 

žinai tik iš nosies burnon 

kitus poetus filosofus 


/ 46 / 


/stuburo 
tik 
punktyrai/ 


tokių jo giminėj nebuvo 

vien inžinieriai konstruktoriai 
tiksliųjų mokslų atstovai 

noriu būti kitoks galvojo berniukas 
arčiau krosnies 

su humanitarine pakraipa 


žais per dieną suodžiais pelenus krės 
bus kaminkrėčiu 

iš nosies burnon 

juokėsi dėdės ir dėdienės 


/stuburo 
tik 
punktyrai/ 


mano senelis spaudė ranką prezidentui 


„.„vieškeliukas į viršaičio Ališankos sodybą 


Algimantas Baltakis 


gyvenau laikais 

kai senų yrančių nuotraukų gyventojai 
kraustės į eilėraščius 

dar kvepiančius dažais 

naujakuriai nepažįstantys kaimynų 
net ir mirę vieniši 

dievas mano laikais buvo nekalbus 
suirZęs 


čia nuotraukoj tavo senelis o čia 

jo antroji žmona liūdno likimo 

vis kalė man į galvą smigo giliai 

tavo senelis spaudė ranką prezidentui 
kol ėmiau tikėti kad visus juos pažįstu 
kad buvau sutikęs ant kelių sėdėjau 
jeigu dievas pralinksmės 

gal ir vėl pasimatysim 


oho mano senelis spaudė ranką 
valstybės prezidentui 

leliūnų viršaitis tiesia sudiržusį delną 
baltai pirštinei 

pievoje priešais bažnyčią žvengia arklys 
tas kur senelio kaustytas 

tiesiog sutapimas 

prieš karą jų būta daug 

o ir po karo ypač eilėraščiuose 


/stuburo 
tik 
punktyrai/ 


vėliau prezidentas nusimetė pirštines 

kelnes pasiraitojo 

ir nubrido per upelį į vakarus neatsigręždamas 
pievoje antrą kartą sužvengė arklys 


mano senelis įšoko į traukinį 
kuriuo paprastai keliaudavo 
pavargę arkliai 

į skerdyklą 

tiesiog sutapimas 

būta jų būta ypač į rytus 
trečią kartą sužvengė arklys 


naktimis prabusdavo šnabždėdamas 
gyvenom juk ir nesakyk kad viskas buvo sapnas 
iš kur man žinoti ką jis šnabždėjo 

eilėraščių sienos plonos 

girdis ką šneka kaimynas 

ilja iš odesos 


prieš mirtį rešiotuos susapnavo 
sultingą arklienos gabaliuką keptuvėje 
iš kur man žinoti ką jis sapnavo 


ir aš spaudžiau ranką valstybės prezidentui 
tik nebuvo nei pirštinių 

nei arklių 

tiek tų sutapimų 

iš mano sodybos girdis varpai 

o bažnyčios nesimato 

vis dažniau pagalvoju 

galjos ir nėra 


/stuburo 
tik 
punktyrai/ 


kaklaraiščio mazgas 


neprisirišk 

skelbė sutros ir visi tie autoriai 

kuriuos mėgau cituoti ne skaityti 

nebūk tas kuris šliaužioja 

zoomorfizmais bylodavo tėvas 

ar šią voverę vėl nusiveši į kalnus ir paliksi 
kaip ir tą stirną ar lapę 


humoristas prakeiktas 

galvojau Užmušiu kai niekas nematys 
pats nemokėjo kaklaraiščio mazgo surišti 
galvą užvertęs laukdavo 

kol mama paruoš jį gyvenimui 


prisirišdavau prie knygų 

kad nereikėtų aiškintis santykių su vyrais 
kumščiuotis patamsiuos prie mokyklos po šokių 
įrodinėti kieno eilėraštis ilgesnis 


mušeikos tampa prozininkais 

arba jūrininkais 

ar pavydėjau? tada ne 

dabar šiek tiek 

kaip senstanti gražuolė vėluojančiam 
atspindžiui veidrodėlyje 

ir vis tiek apsivemiu užsuptas jūros 


paskutinį kartą rišaus kaklaraištį 

per laidotuves 

ilgai stovėjau užvertęs galvą 

Žmona krapštės prie vindzoro mazgo 


/ 50 / 


/stuburo 
tik 
punktyrai/ 


galvojau tas siauras maurais apėjęs 
jaunystės kaklaraištis kaip inkaras 
nuneš srovės kartu su mirusiuoju 
jeigu neprisirišiu 


tąkart išgelbėjo dvigubas mazgas 


/stuburo 
tik 
punktyrai/ 


mados namai 


ta kepurė 

tėvo sulankstyta iš laikraščio 

kurią užsimaukšlindavo 

ant progresuojančios plikės 

dažydamas kreida lubas 

rankoje teptukas 

kepurė su snapeliu septintojo dešimtmečio 
dizainas aukštoji mada 

beveik yvas san loranas 


žengia kilimo podiumu 
nuklotu laikraščiais 

užsilipa ant taburetės ir tapo 
baltą kvadratą 

beveik kazimiras malevičius 


tas tėvas 

sulankstytas iš kaulų ir odos 
jaunas gražus manekenas 
įspūdingu šnobliu 


tas laikraštis pilnas 

septintojo dešimtmečio žinių 

tos sulankstytos tiesos 

rezoliucijos aukštyn kojomis 

blyškios kreidos dėmės ant politinio biuro 
veidų 

pasaulinio perversmo citatos 


/stuburo 
tik 
punktyrai/ 


tie namai 

namai neišeinantys iš mados 

pilni gyventojų 

vieni tik pradeda karjerą 

kitų galiojimo laikas eina į pabaigą 
susilanksto išsilanksto 

namai kvepiantys kreida klijais 
skersvėju pro grindų plyšius 


kraustaus iš jų ligi šiol 
išsivežiau madų katalogus 
žiurkes tiesas ir skersą vėją 


tik ta kepurė 

tėvo sulankstyta iš laikraščio 
niekur nerandu 

matyt suėjo prakurom 

ta kepurė 

sulankstyta iš pelenų 


būtų kaip tik mano pražilusiai galvai 


/stuburo 
tik 
punktyrai/ 


eutanazija 


sprangaus pavasario būta 

giesmių ir žiedadulkių būta daugiau 
negu telpa gerklėj 

alergijos šienligė eroso priepuoliai 


kas dar ką dar pamiršau 

leisdamas dienas šiapus apmusijusio 
paukščių išmatom ištapyto stiklo 
margaspalvių kiaušinių lukštai 
girgždėjo po kojom 

jaunikliai jau lavino balsus 

dar nematomi dar tik nuspėjami 
kaip paskutinė raidė kryžiažodyje 


gyvybė 

pirmas į galvą šaunantis žodis 
pirmas žodis visada banalus 

kad ir ką pradėtum 

eilėraštį nekrologą išmaldą ar maldą 
gyvybė banali 

pavasarį ji užtvindo laukus ir pievas 
nepadeda melioracijos grioviai 
pauzės tarp veiksnio ir tarinio 
slaptos Užuominos apie mirtį 
nuorodos į hebrajus ir graikus 


/stuburo 
tik 
punktyrai/ 


nes gyvybė baisi kaip rainerio marijos angelas 
nesu jo matęs 

nesu matęs ir griežlės 

kuri kiaurą naktį monotonišku balsu 
pjauna pasaulį pusiau išilgai horizonto 
kol užkabina saulės arteriją 

turiu rinktis tarp gėrio ir blogio 

tarp banalybės ir miego 

kiekvieną naktį kamšaus ausis 
sandariai uždarau langą 

gyvybė baisi 

kas sakė 

kad paukščiai neturi sielos 


tas aklas ir plikas išstumtas iš lizdo 

be teisės sugrįžti paukščiukas 

buvo pirmasis šio pavasario angelas 
nutrenktas žemėn liežuvis neapsiverčia 
pavadinti jį liuciferiu 

šviesos nešėjas 


beveik švytintis 
krikštijau jį juoduose 
melioracijos griovio vandenyse 


sakiau pakentėk visai neskaudės 


sprangaus pavasario būta 


/stuburo 
tik 
punktyrai/ 


slanksteliai: kryžkaulis 


/stuburo 
tik 
punktyrai/ 


laikrodis su varna 


dar vienas laikrodis mano gyvenime 

turėjau daugiau negu moterų ar premijų 

labiausiai myliu šveicarišką klasikinės išvaizdos nerėksmingas 
šekspyriškas dramas išgyvena tyliai 

nenugrimzdamas į depresiją 

muštro šalininkas primena senąjį 

iš kito eilėraščio žuvusį prie indonezijos krantų 

kuriam buvau ištikimas ligi pat jo sūraus galo 

ko nepasakyčiau apie swiss military prabangi 

karo laikų meilužė ir tiek 


kiti mano laikrodžiai buvo nelaimingi 

ne graikų tragedijų veikėjai šiaip nevykėliai 
apsimetėliai vėžininkai kurių nesiimdavo operuoti 
net senasis kalvarijų turgaus laikrodininkas 


šitas ne toks šito viduriuos kirminai ir kaulai 

ir vakarykštės duonos trupiniai skrandžio sultys ir išmatos 
vietoj vienkartinio elemento suka krumpliaratį vienatinė širdis 
krauju varomas 

laikrodis su varna 


su varna ar kuosa ar gegute ne taip ir svarbu 
esu paukščių daltonikas neskiriu juodos nuo juodos 
švintant septintą ryto sukrankė septynis kartus 


/stuburo 
tik 
punktyrai/ 


švintant septintą ryto sukrankė pirmą kartą 
švintant septintą ryto sukrankė antrą kartą 
švintant septintą ryto sukrankė trečią kartą 
švintant septintą ryto sukrankė ketvirtą kartą 
švintant septintą ryto sukrankė penktą kartą 
švintant septintą ryto sukrankė šeštą kartą 
švintant septintą ryto sukrankė septintą kartą 


iš pušies ar maumedžio sukrankė 

esu medžių daltonikas neskiriu žalios nuo žalios 
tik vieną kartą per dieną ir parodė tikslų laiką 
bet parodė taip 

kad visi šveicarijos varpai subliuško 

taip parodė 

kad pats laikas pasirodė visu gražumu 

baisus kaip angelai 

liūdnas kaip devintoji elegija 

Viskas čia kartą. Kartą ir niekad. Ir mes juk 
kartą tiktai. Ir daugiau niekados. 

o jau Maniau su rilke niekada nebesusitiksiu 


/stuburo 
tik 
punktyrai/ 


kūrybos namai. kažkur prie 
šiaurės jūros 


per naktį knarkiantis šaldytuvas 

senas privileg sergantis apnėja 

mažiausia kaina kurią moku už šį eilėraštį 
pats savęs paprastai negirdžiu 

turėčiau sakyt esu sau kurčias 

Žmona jau apsiprato 

gyvena su ausų kimštukais 

gražiausiame europos mieste 

nors dabar knarkiu už tūkstančio kilometrų 


ne tik šaldytuvas dar klupinėjimai tamsoj 

ieškant jungiklio durų rankenos baimės prakaitas bundant 
svetimoj vietoj nes vieną sykį kažkuri iš jų bus tokia svetima 
kad nepadės ir mirusiųjų knygos instrukcijos 

pelėsių kvapai iš rūsio stovinčio laiko iš kriauklės 

kepamų gyvulių dūmų pro orlaides 

už sienų vaidenas nuogos moterys 

lentynose vietoj knygų akmenys 

gal šitaip vaizduotė stangrėja 


iš ryto viskas šviesiau viskas paprasčiau 
kaip ir dera privilegijuotam penkių žvaigždučių kurortui 
po pusryčių ir trijų partijų mahjongo desertui eilėraštis 


all included 
visų kurčiųjų svajonė 


/stuburo 
tik 
punktyrai/ 


kartą rudenį 


prie šiaurės jūros klimatas jūrinis 
vyrauja vakarų vėjai velkantys lietaus baržas nuo atlanto 


šneku tarsi koks meteorologas 
ar koks anglas tradicijos išpuoselėtais nagais 
prieš arbatėlę su dvasios aristokratais 


prie šiaurės jūros klimaksas 

vyrauja vakarų moterys 

apėjusios metais čia iš dainos 

velkančios vyrus kaip baržas į atoslūgio juostą 


niekas nenorėjo mirti čia jau iš ilmo 

ir nesvarbu kad filmas ne visai į temą 

tiesą sakant visai ne 

o kaip reikėtų pasakyti kad būtų iš gyvenimo 

ir dar politiškai korektiška 

kad mylėčiau visus nes jų akys yra mano veidrodis 
nes visi mes broliai ir seserys jūroje 


o gal nebūtinai 
gal jau nebūtinai 


atsibeldžiau prie šiaurės jūros 

klampoju 

velkamas vakarų vėjo per pajūrio akmenis 
gražiausi iš jų titnago 

abstrakčiai konkrečios skulptūros 

arba konkrečiai abstrakčios 

kuriose vyrauja juoda ir balta spalvos 


/stuburo 
tik 
punktyrai/ 


pašnekėjau čia kaip koks menotyrininkas 
net kalamas ant jūros kryžiaus nepasakyčiau kad 
jos nespalvotos 


Matau jauną mergaitę 

vis atsigręžiančią stebeilijasi 
į mano sukumpusį šešėlį 
prisiskaičiusi anglų pasakų 
apie mėlynbarzdį 


ir man pačiam jau baisu savęs 
gyvenimas yra labai ilgas 

norėčiau pasakyti bet tai jau pasakė 
vienas poetas todėl belieka cituoti 
belieka gyventi 


net ir keičiantis vėjui 


užgėlė nuo gūsio Mano krūminį dantį 
pernelyg plonas emalio sluoksnis 
pernelyg plona apsauga 

nuo visų tų kurių kada nors nebebus 


/stuburo 
tik 
punktyrai/ 


kalėdos cuge 


metų pabaiga nebaisu ir suklysti 


kad ir sau pameluoti girdi gražiai gyvenau 
nuo sausio lig gruodžio 

O ypač gegužę kai mečiau rūkyti 

čiulpiau savo liežuvį vietoj mentolo pastilės 
skaičiau svetimus eilėraščius 

vienas kitas net patiko 


ir sau patikau kad man dar kažkas patinka 

o birželį vėl susisukau suktinę 

bet mečiau žmoną visam Mėnesiui 

gražiai gyvenau ir liepą ir spalį 

rugsėjo nepamenu tikriausiai buvau išvažiavęs 

gal gėriau geriau būčiau kur nors važiavęs 

teksto nėra taigi tikrai nerašiau į baseiną nevaikščiojau 


galėčiau nusiųsti bičiuliams 

kaip mėgdavo levis iš amsterdamo 

kurio knygos viršely autoriaus fotografija stambiu planu 
apipjaustytu peniu taigi tikrai žydas nemelavo kai gyrės 


siųsdavo metų ataskaitą su nuotraukom 
iš egzotinių kraštų spalvotą bukletą 
su trumpais komentarais be jokių nešvankybių 


galiu ir kitiems gražiai pameluoti 

Šit pasipuošiau netikru sniegu 

ir eglutė nekvėpuoja 

nekvepia medžiu stirnos rudais riešutais 
ar sakų prakaitu 


/ 64 / 


/stuburo 
tik 
punktyrai/ 


vadinas ir mirtis bus netikra 

lavono netąsys vaikai po trijų karalių 

ir aš dar nežinau kuo norėčiau būti kitąmet 
laukiu stebuklo 

po žila barzda slėpdamas špygą 


/stuburo 
tik 
punktyrai/ 


trys gracijos 


trys poetės 

viename paveiksle 

šviesa krinta sruogomis 

atsisakyta šešėlių ir lūpdažių 

ne televizija juk kur žengęs į grimerinės skaistyklą 
palieki viltį ir gėdos raudonį 

atiduota duoklė natūrai 


taip norėtys sakyti 

trys gracijos 

menas yra amžinas 

(kas taip pasakė? autorius nežinomas? 
tad kodėl visi tai kartoja?) 

gracijos keliauja iš vieno šimtmečio į kitą 
kartais šiek tiek priauga svorio 

kartais daugiau apsinuogina 

neaiškūs ryšiai su dionisu 

su požeminiu pasauliu 

kurtizanės geišos infantės 

tapybą keičia fotografija 

kuluarus keičia užkulisiai 

bet gracijos yra amžinos 

gracijų formos amžinos 


trys poetės 

viename vakare 

toji aukščiausia juoda suknele juodomis kojinėmis 
juodais aulinukais laikanti obuolį vienoje rankoje 
kažką primena bene iš diurerio graviūrų 

žilais mergaitiškais plaukais 

sakytum net perkarusi 

gal vėlyvojo picasso skonio 


/ 66 / 


/stuburo 
tik 
punktyrai/ 


antroji įtiktų ir rubensui 

po operacijos praradusi gebėjimą 
kalbėti svetimomis kalbomis 
kalba eilėmis 


trečia jau seniai neprigirdi 

vietoj auksinių auskarų segas klausos aparatą 
sako iš motinos paveldėta 

akinių lęšiai iš galilėjo galilėjaus teleskopo 
tikriausiai irgi genų kombinacija 


taip norėtųys sakyti trys gracijos 


taip ir sakau 


/stuburo 
tik 
punktyrai/ 


palata nr. 3 


Jaučiuosi taip, lyg būčiau surištas, 

ir kartu taip, lyg jeigu būčiau paleistas, 
jausčiausi dar blogiau. 

Franz Kafka 


sulauki dienos 

kai nebelauki lankytojų 

su vynuogių kekėmis 

rankų darbo šokolado plytelėmis 
kažkas įsigudrina atnešti net lauko gėlių 
puokštę kuriai ieškai stiklainio 

nuo raugintų agurkų 


kažkam atrodo taip ir turi būti 

kukliai prisėsti ant baltos taburetės krašto 
traukti iš užančio 

gatavą tekstą girdi viskas bus gerai 

tai tik pauzė meno pauzė 

beveik muzikinė beveik staccato 


kokio meno 
kokia pauzė 


širdies būgnai kala be perstojo 
barzdaplaukiai auga be perstojo 

kūno poros varstos kaip maximos durys 
be pietų pertraukos 


/ 68 / 


/stuburo 
tik 
punktyrai/ 


sulauki dienos 

kai nebelieka lankytojų 

stebeilijies pro langą 

nuogas ąžuolas su tramdomaisiais po žieve 
nepakaltinamas vėjas glamžo 

ežero rankraščius 

vasario saulė apsimeta cezariu ar napoleonu 
sekmadienis apsimeta gydytoju 


sulauki dienos 
kai turėtum būti paleistas 
būti laimingas 


toks jau kartą buvau 

vaikystėje gal karščiuojant 

atrodė kad skrendu virš šalies kurią 
užaugęs aplankysiu 

augi sakė tėvai 

visi skraidantys sapnuose vaikai auga 
taip ir turi būti 


Šią naktį sapne 
pagaliau aplankiau 


vėl skraidžiau 

sunkiai atsiplėšdamas nuo žemės 
kaip karkvabalis ar bombonešis 
todėl ir džiaugsmas buvo didesnis 


turėtum būti paleistas 
turėtum būti 
turėčiau 


/stuburo 
tik 
punktyrai/ 


šeštadienis šioneberge. 
permainų belaukiant 


sendaikčių turgus vėjų košiamoj aikštėj 

iš tamsių kambarių išvilkti buvusios prabangos 
liudininkai 

markstos skurdžiuos vasario saulės spinduliuos 


nutilę išduoti dar neparduoti 

niekieno teritorijoje 

tarsi padegėliai nuščiuvę tarp pelenų kalno už nugaros 
ir tuštumos priešais 


čiupinėju apsilaupiusį veidrodį 
jame ne mano veidas 


net ne tuščia maudžianti vieta 

iš kurios jauna be skrupulų dantistė 

išrovė protinį dantį 

niekada nebuvau protingas 

visad stovėjau šiek tiek piečiau kairiau ar aukščiau 
kad galėčiau pasigrožėt skausmu iš šalies 


jauna dantiste 
prieš kurią apsinuoginau visu savo karieso gražumu 


ne mano veidas 

svetimos raukšlės svetimi ratilai po akimis 
moters kūnas 

neįtrauktas į kainą 

bučiniai riksmai pravertos durys į kitą istoriją 
kuri jau nebetelpa į paauksuotus rėmus 


/ 70 / 


/stuburo 
tik 
punktyrai/ 


nedaug prašo už savo gyvenimą 
vieno eilėraščio mainais 
pigiau grybo sakytum 


turėjau skatiką ir tas pats 

užkrito kažkur tarp porceliano lėkščių 
alavinių kareivėlių stovinčių laikrodžių 
ir antikvarinio barometro 

kuris vienintelis žada permainas 


sniegą vėją ir stuburo išvaržas 


/stuburo 
tik 
punktyrai/ 


poezijos vaidmuo 


Rasti laiko nebūtoms dramoms. 
Toks yra poezijos vaidmuo. 
Jacek Podsiadto 


taip jacekai kava ankstyvą rytą 
opolės centre po nutykusiais skėčiais 
geriausias laikas dramoms 

štai jau atgaunam savus šešėlius 

iš anoniminio bažnyčios šešėlio 

dar nerangius ne visad suspėjančius 
paskui mūsų kūnus 


užsimiegoję aktoriai 

pradedam nuo aukos melpomenei 
statmenas cigaretės dūmas 

iš peleninės aukuro 


pavieniai praeiviai 
kurių akyse praėjusios nakties aistros 
būsimos dienos nuobodulys 


neskubėdami renkamės statistus 
mMasinėms scenoms 

balsus choro partijoms 
mažiausiai galvojam apie žodžius 


apie ką šnekamės turbūt apie viską 

apie užkeltą vienatvės kainą apie meilės išpardavimus 
turbūt apie viską 

išskyrus pagrindinį poezijos vaidmenį 

Į kurį pretenduoja keli oskaro ir nobelio premijos laureatai 


ži 


stuburo 
ik 
unktyrai/ 


rasti laiko nebūtiems draugams 
toks yra poezijos vaidmuo 


kalbėtis apie tai kas galėjo įvykti 
apie tuos kurie negalėjo numirti bet numirė 
kas nuolat vyksta bet neįvyksta 


taip jacekai kava ankstyvą rytą 
geriausias laikas dramoms 


/stuburo 
tik 
punktyrai/ 


taikos balandžiai 


atneša taiką į sugriautą miestą alyvmedžio šakelė snape 
vyrai traukias iš spintų šliūbinius kostiumus 

moterys vyniojas aplink liesus kaklus šilkines skareles 

vaikai su cukraus gabalėliais burnose ant surūdijusių dviračių 


gal net ne karo gal žiemos pabaiga 
gal tiesiog balandis švaros mėnuo 
sukas lizdus šventojo morkaus aikštės kapiteliuos 


nieko nebijo tupia ant riešo peties ant galvos 
ir godžiai lesa trupinius iš dėkingų delnų 


sotūs kybo ant atbrailų 

meiliai burkuoja ir triedžia ant tų pačių galvų ant pečių 
ant šliūbinių kostiumų šilko skarelių 

apsimetę paštininkais nešioja gandus 


europa be sienų 
bevelyčiau be balandžių 


/stuburo 
tik 
punktyrai/ 


berlynalijos 


Memento mori už lango pavasaris 
vidury žiemos 

galvoj visai ne tas kas ant liežuvio 
tikriausiai tai ir vadinas poezija 
Memento mori žemėlapiai irgi miršta 
tas mokyklinis buvo jaunesnis už tėvus 
o kur jis dabar 

kieno galvose kuriose kapinėse 
mačiau po nakties atsiranda 

gyvų gėlių puokštė 

o ką pasakytų kalbininkai 

apie gyvas gėles kapinėse 
contradictio in terminis 

tikriausiai tai dar ne poezija 

bet arčiau šekspyro 

įstabioji ir graudžioji žemėlapių 
istorija 

su gyvu raudonu gvazdiku 
kartografo atlape 

su skriestuvais ir žirklėmis 


lotynų kalbos perlai tinka 
kiekvienam metų laikui 

pasakyk tai perlų žvejui kambodžoje 
per dienas mirkstančiam vandeny 
kalbos perlai sugalvok tu taip 

galvoj visai ne tas kas už lango 
memento mori 

o pavasarį visi dievai prisikelia 
verkiant reikia velykų 


/stuburo 
tik 
punktyrai/ 


nes sutirpo tikėjimas metų laikų sintakse 

netgi gramatika 

sutirpo vitaminų santaupos 

manerheimo linijos berlyno sienos 

poledinis riebalų sluoksnis toks plonas 

kad matau kaip gelmėje vartos raudonas širdies ešerys 
plaučiai pritvinkę naujų eilių sakytų airių poetas 


braižau paryčiais kitą žemėlapį 
jaunesnį Už sūnų 

ežero kontūrai tinka iš senojo 
tinka ir hidronimai pragertų ir mylėtų 
miestų vardai 

netgi naktinis metro gaudesys 
netgi šviesos UžŽUOMazga rytuose 
reikėtų sakyti saulėtekis 

visos aistrų UŽUoOMazgos 

kurios taip ir neužsimezgė 

liko palaidais galais 


vedžioju pirštu kaip pirmokas 
ieškodamas vietos kur esu 
memento mori mokytoja nekantriai 
barbena kaulėtu krumpliu į stalą 


neprisimenu 
nors prasmek kiaurai pažliugusią žemę 


/stuburo 
tik 
punktyrai/ 


silkė pataluos 


pasiskolinu pradžiai kelis lauro lapus ašaringąjį svogūną 
jau trečius metus neverkiu kiek meilė trunka o kas paskui 
pratęsimas iki pirmo įvarčio iki paskutinio insulto 


pasitiesęs vakarykštį laikraštį ant stalo pjaunu silkei galvą 

užbėga kaimynė nežinia iš kurio aukšto 

gal visai ne kaimynė gal banali metafora beldžias snaigėm į langą 
miltuotais pirštais kedena mano plaukus o tie vis baltyn 


jau galiu pasislėpt sniego kaugėj kaip latvių šaulys šaudyt pro šalį 
Į visus tuos kurie neateina kurie ateina nekviesti 
kedena plaukus kaulėtais pirštais 


atsiknisk metafora šiandien vakarieniausiu vienas 
jau raudonuoja burokėliai ant stalo silkė pataluos 
kaip be jos per kūčias 


kai per sniegus brenda šešėliai išbraukti iš svečių sąrašo 
kiekvienas su varpeliu 

o didžiausias varpas bažnyčios 

kaip tik mano patalo dydžio 


/stuburo 
tik 
punktyrai/ 


slanksteliai: stuburgalis 


/stuburo 
tik 
punktyrai/ 


turėtų būti stipri pradžia 


turėtų būti stipri pradžia 
spustelėjimas gimdos raumenimis 
kitos eilutės nuteka 

su vandenimis 


labiausiai gerbiamas ceremonijos dalyvis 

atneša vaiką 

apipjaustytojas savo pareigą atliekantis veltui 
paprastai būna girtuoklis 

nes būdamas labai užimtas negali dalyvauti šventinėse 
vaišėse ir dėl to geria tiktai degtinę 

visų tų apipjaustytojų nosys dėl to raudonos ir jiems 
dvokia iš burnų 

todėl labai bjauriai atrodo kai jie 

atlikę apipjaustymą tokia burna 

iščiulpia kruviną galiuką 

kaip to reikalauja paprotys 

galiukas po to apibarstomas pjuvenomis 

ir po trijų dienų užgyja 


prozininkas kafka ir po holokausto liks kafka 
o kur pradžios pradžia kur nekaltas poezijos 
prasidėjimas mea culpa 

atsidūriau ne vietoje ir ne laiku 

manimi rašo vadinas esu 

marija apsaugok mane 

nuo tokių romantinių kliedesių 


/stuburo 
tik 
punktyrai/ 


apibarstyk pjuvenomis 

kur tos nekaltos kiaušialąstės 

kosminės ovuliacijos 

erotiškos juodosios skylės didysis sprogimas 
ir jį lydintys nušvitimo efektai 

pavojingi akiai protuberantai 

sukeliantys vėžį ir aklumą 


po homero tūkstančiai neregių poetų 
nebeskaito knygų 

vakar bložė 

šiandien skundės ir venclova 


kas iš to 

kad dar paskaitau bet nebematau veidų 
paprastas ligas diagnozuoju pats 

dar tik lengvos formos vienatvės katarakta 
trečiosios akies žvairumas 


kas iš to 

kad trečią dieną budžiu 

prie negimusio eilėraščio 

ir tris rytus žadina evangelinis gaidys 
bundu ne į tą pusę kokia ten erekcija 
išsižadu meilės-draugų namų 

turbūt ir daugiau pažadėčiau 
pavyzdžiui laikytis dietos atsisakyti spiritus 
mankštinti corpus mesti rūkyti 
faustiški kliedesiai 

kas iš to kad žinau 

lieku prie savo 


/stuburo 
tik 
punktyrai/ 


yra išeitis 

visada yra išeitis 

niekada nebūna 

taip kad nebūtų 

pagalvoju džeko skerdiko balsu 
sakykim kad ir cezario pjūvis 
gležnas eilėraščio kūnelis 
traukiamas atbulai 
reanimuojamas visą gyvenimą 
tas vienintelis 

kurį rašo ir rašo 

poetas 


perka rūbelius kasmet 
apipjausto pabarsto 
geria degtinę 
gabesniems pavyksta 
net dvynukai 


/stuburo 
tik 
punktyrai/ 


paliktas po pamokų 


Rašykite: „Jau nieko neprisimenu...“ 


Levas Rubinšteinas 


1 
taip ir rašau 


2 
rašau: jau nieko neprisimenu 
tik be daugtaškio 


3 
be daugtaškio kita kalba 


užmiegu paslikas 
sudėjęs rankas ant krūtinės 


4 

visi daugtaškiai jau išrašyti 
didysis daugtaškių žodynas 
jau prekyboje 

dulka maximos lentynose 


5 | 
rankas ant krūtinės sudėjęs 


be kryželio ar maldaknygės 
savo kaime užmiegu lengvai 
kaip makondo kūdikis 


6 
kaip makondo kūdikis 
kuriam trūksta vaizduotės 


/stuburo 
tik 
punktyrai/ 


7 

sapnų neprisimenu 
trūksta vaizduotės 
būti mirusiam 


8 

kaimą iš visų pusių 

supa vandenys 

iš kur tai žinau tamsta mokytoja 


iš knygų 


9 
iš knygų tamsta mokytoja 


pirmoje klasėje man buvo gėda 


10 

man buvo gėda 
skaičiuodavau iki tūkstančio 
o rašyti nemokėjau 
pradėjau nuo taško 


11 

nuo taško perėjau prie tritaškio 
į antrą klasę 

mane lydėjo rašalo dėmės 


12 
rašalo dėmės 
plėtės kaip azijos žemynas 


13 

azijos žemyno neprisimenu 
nebuvau toliau kaimo išėjęs 
iš visų pusių supa vandenys 

/stuburo 
tik 
punktyrai/ 


14 

iš visų pusių rašalas 
vadinasi turime reikalą 
su sala tamsta mokytoja 


15 
geografija mano stiprioji pusė 
jai nereikia vaizduotės 


16 

nereikia vaizduotės 

užtenka liepiamosios nuosakos 
lygiuot ramiai žengte marš 


17 

žengte maršrikiuotėje 

per karinio rengimo pamoką 
stoviu pirmas pagal ūgį 

ir vis painioju kairę su dešine 


18 

kairę su dešine žalią su mėlyna 
po pamokų man liepia 

rašyti: jau nieko neprisimenu 


19 

man gėda 

jeigu rašyčiau 

rašyčiau tariamąja nuosaka 


20 


tariamąja nuosaka 
skaitomi visi prisiminimai 

/stuburo 
tik 
punktyrai/ 


21 
visi prisiminimai 
auga geometrine progresija 


22 
geometrine progresija 
vėliau konverguoja į nulį 


23 
ką ir reikėjo įrodyti 
tamsta mokytoja 


24 
tamsta mokytoja 
iš mados išėjęs kreipinys 


25 
vėliau konverguoja į nulį 


/stuburo 
tik 
punktyrai/ 


veidrodinis diptichas 
(variacijos gražuolės ir pabaisos tema) 


| 
senas gašlus krienas 


perlieja žvilgsniu jaunos poetės eilėraštį 
neįskaitomu patyrusio gydytojo raštu 
surašo pastabas paraštėje 

sau aišku tik sau 

gal net būsimo eilėraščio receptui 
užtruko ilgiau nei galvojo 


ar tai reiškia kad jėgos senka 
gal šįkart rado daugiau nei tikėjos 


ar tiesiog darė ilgesnes pertraukas tarp eilučių 
hermetizuodamas jas ironijos putomis 


paaugliškas kampuotas kūnas 
be soneto iškilumų ir klosčių 
net be privalomų modeliui 
haiku x y x proporcijų 

ir vis tiek traukia 


tiktų į dukras karčiai galvoja 
turėčiau būti atlaidesnis 
laikytis hipokrato priesaikos 
o ne užgUlti visu svoriu 
senas gašlus krienas 


/stuburo 
tik 
punktyrai/ 


| 
nekaltybė 


jauna poetė 

vengia veidrodžių 

šukuoja plaukus priešais pravirą langą 
arba griebiasi žirklių 

ir karpo raudonai lakuotus nagus 

iki gyvuonies 

tiesiai virš knygos 


kaip elegantiškai sninga 
galvoja skolintais žodžiais 
raudonas netirpstantis sniegas 
ant eilėraščio 

kurį moka jau mintinai 


galėtų tikti į tėvus 

brandus kaip antikvarinis vynas 
svaigina kiekvienos soneto 
eilutės gurkšnis 

o ką jeigu prisigerčiau galvoja 
o kąjeigu 


staiga aikteli nuo skausmo 
raudonas kraujo lašas 
Šįkart tikras 

lėtai krinta į eilėraščio 
guolį 


turėtų kažką reikšti galvoja 
turėčiau būti atsargesnė 

/stuburo 
tik 
punktyrai/ 


triptichas žiauriai sunkiam žmogui 
net po tūkstančio metų 


tu būsi žiauriai sunkus žmogus 


Mizuki Misumi 

| 

rudeninis 

nukritę lapai man gražiausi 

regis būsi bulvarinių klajonių auka 

visą rudenį prakaitavau deginau juos 

ir dar kankina nerono kompleksas 

kas buvo rojaus sodininkas? 

atsipeikėk: krintantys lapai rojuj? 

adomas ir ieva nesulaukė rudens 

o obuolys? negi. manai ten būta alyvinio? 
skynė pusžalį ir todėl juos pavarė velniop 
na na žilės trenktas egzegete? prisiminei vaikystę? 


antaniniai šiemet nesunokę puvo iš vidaus 
krito į mirusių lapų patalą be garso 

/stuburo 
tik 
punktyrai/ 


iš vidaus ir pats atrodai nekaip 
susimovęs rojaus vidaus reikalų ministras 


stovėjau prie vartų be kvapo 
kaip išoperuotas adomas 
susiėmęs už šonkaulių 


ir tu sodininke iki šiol trenkiantis dūmu 
tikiesi sulaukti svečių? 


/stuburo 
tik 
punktyrai/ 


| 
chiromantinis 


suskirdo delnas per pačią gyvenimo liniją 
neturėjai likimo raukšlėjais iš įpročio 


širdies ir galvos linijos sueina į vieną tik tuomet 
kai spaudžiu kumštį iki baltumo 


neturėjai priešų vadinas tik liūlį braukei 


kaip monblanas aukštas veneros kalnas 
reiškia polinkį į meną ir grožį 


ar čia tikrai apie delnus kliedi? 


arba gyvuliškus instinktus ir nevaldomas aistras 
jeigu aukštas kaip everestas 


paauglystės žaidimai? matavotės kieno aukštesnis? 
neišmokau skaityti 


išsipildė tavo neraštingi didieji lūkesčiai 
išėjai į kalnus 


sauja vandens kaip tvanas kai pagalvoji 


/stuburo 
tik 
punktyrai/ 


nebūk juokingas apokalipsė tau netinka 
kaip ir žiedas ant bevardžio piršto 


kas dabar išmatuos gyvenimo ilgį 
kaip vienas gurkšnis 


būk tikras ne ilgesnis už tą ašarų upę 
kuri pernakt išsenka artimo žmogaus kumštyje 


/stuburo 
tik 
punktyrai/ 


| 

karminis 

tikiuosi dar vieno gyvenimo 
šuns bambuko kinivarpos? 


pramokau nebūti šį kartą gana 
norėčiau ko nors saldaus 


gyvenimas yra tai kas lieka užmiršus visa ką išmokai 

nors tiktų ir tailandietiška pragaro virtuvė 

kada paskutinį kartą lydėjai saulę? 

turiu tris laikrodžius bet visi rodo skirtingą laiką 

gyveni kitą gyvenimą negu tau skirtas mulki 

karpausi nagus kasdien skutuosi barzdą - ar tai ką nors reiškia? 
išmokai meluoti ir sau 

nežinau kuo norėčiau būti 


būsi ir dar kaip būsi kačiuk 
žiauriai sunkiu žmogumi 

/stuburo 
tik 
punktyrai/ 


kai kurie gimsta posthum. 
nietzsche 


gimiau kaip ir visi per anksti bet vėliau už save patį kaip 
gali būti klausinėjo kaimynai tėvai gūžčiojo pečiais jiems 
irgi ne viskas aišku krikšto nepriėmiau verkiau kaip šėto- 
no parankinis kunigui tai buvo pirmas kartas nesistebiu 
ir aš vis bandau įsiūlyti savo išnaras dažnai nepavyksta 
ne tik gyvieji bet ir mirusieji pripažįsta vien savo kos- 
metiką savus dezodorantus didžiausia prekyba vėlinių 
naktį vieni gėles ir žvakes kiti krintančias žvaigždes o kai 
prašvinta šiukšlės ir vazonai ritinėjas po turgaus aikštę 
gyvieji ir mirusieji kas sau tarsi ir nebuvo susitikę žinia 
vieni gimsta pavėlavę žiūrėk gimė o jau visi mirę arba 
gimė kai jau buvo miręs absurdas žiūrint kunigo akimis 
bet ne toks ir didelis kai pažiūri duobkasio akiduobėmis 
dabar jau aš gūžčioju pečiais astronomas šmukštaras 
užsimušdamas nerandu savo žvaigždės juodame dan- 
gaus skliaute nors mirk 


/stuburo 
tik 
punktyrai/ 


iš katalogų 


mano vaizduotė 

tai lentos gabalas 

o vietoj instrumento turiu 
medinį pagaikštį 
Zbigniew Herbert 


bromo ugnikalnis boroboduro stupa javos siluetinės lėlės 
ramajanos baletas idženo sieros kasyklos balio beždžio- 
nės lomboko kriokliai kopi luwak kitaip rašant brangiau- 
sia pasaulyje kava saulė pačiame zenite ko dar nepami- 
nėjau dėliodamas gražiausio gyvenime mėnesio katalogą 
kliūva žodis gražiausias ir pats suprantu pats pačiausias 
turėjo būti medaus mėnuo taip sako visi ar taip galvoja 
labai abejoju čia kaip apie pomirtinį gyvenimą čia ir yra 
apie pomirtinį gyvenimą vestuvių dieną iškeliauja juodu 
kostiumu ir balta suknele tokius ir matai po kelių dešim- 
čių metų šeimos albume tokių gražių ir gedi turėjau tik 
vieną medaus savaitę kaip gali abejoti pačią gražiausią 
savaitę tais metais iškart po černobylio baltijos jūra auksi- 
nės kopos deficitinių apelsinų žievelės ankštas kambarys 
vanduo iš tualetinio bakelio andropovo lėlės gulbių bale- 
tas plika akimi neįžiūrima radiacija letnij napitok ir aišku 
saulė ta pati saulė kaip ir anapus pusiaujo ir kaip visad 
svarbiausi dalykai lieka nepaminėti sakai ir vėl tik aritme- 
tika tik sendaikčių sandėlis negi nieko daugiau nematei 
neperskaitei tarp eilučių turbūt taip ir yra vos prisėdu prie 
kavos puodelio ir lenda į galvą ugnikalniai stupos kriokliai 
argi nesakiau katalogai gražiausios man knygos turėčiau 
dirbti bibliotekos labirintuose kad ir borgeso asistentu 
kad ir minotauru sekmadieniais vedžioti skaitytojus pasi- 
ėmęs į ranką medinį pagaikštį 

/stuburo 
tik 
punktyrai/ 


graikų tebuvo likę fragmentai 


na taip gyventi teko nelengvais laikais graikų tebuvo likę 
fragmentai daug tuščio ploto paraštėse kur klaidžiojo 
trumparegis žvilgsnis ieškodamas atsakymo taip man at- 
rodė tada niūriaisiais laikais kurie ir šiaip visada suniūra 
praėjus kelioms dešimtims metų dabar suprantu ieškojau 
atsako juk panašus pažįsta panašų argi tai ne tavo bepro- 
tiška mintis čiupinėtis keistis kūnų skysčiais uosti vienam 
kito prakaitą ir tik iš meilės išminčiai o mes ką darėme 
mes prisimeni tą naktį ilgiausią naujųjų Metų naktį kal- 
bėjomės apie triadas ir imperatyvus apimti aistros įkaitę 
iki raudonumo sėdėjome sovietinio daugiabučio virtuvėje 
empedokliai pamišę iš meilės filosofijai iš meilės meilei 
o kambary aplinkui eglutę moterys šoko vienos pačios 
sau tos liaunos menadės na taip gyventi teko nelengvais 
laikais kai meilė ir neapykanta valdė žemę ir orą vande- 
nį ir ugnį kūnai nerasdavo kūnų žodžiai prasilenkdavo su 
žodžiais norėčiau pasakyti kaip ir visose pasakose valdė 
ilgai ir laimingai bet iš tiesų buvo visai kitaip pats Žinai 
kaip baigiasi visos beprotiškos mintys lieka fragmentai 
nebaigti eilėraščiai stalčiuose įsimylėjėlių griaučiai po la- 
vos antklode na taip pridėkim ir tavo batą sako išspjovė 
ugnikalnis spjūvis teorijai jeigu ne gyvenimui niekas neži- 
no kaip buvo iš tiesų tikriausiai nebuvo ir vis tiek ėjau ap- 
linkui rūkstančio ugnikalnio kalderą siauru tarsi disjunkci- 
ja taku arba arba gyvenimas arba mirtis mačiau visą savo 
gyvenimą trumpą kaip filosofijos paskaitos konspektas 
mačiau pelenus ir dūmus bet bato neradau taip ir maniau 
gal ugnikalnis ne tas gal aš nebe tas empedoklis 


/stuburo 
tik 
punktyrai/ 


vienu sakiniu 


vienu sakiniu ateina į pasaulį kūdikis 
vienu sakiniu gelia bitė 

vienu sakiniu palieka moterį 

nes visi kiti tušti trasuojantys šoviniai 
švilpia pro šalį 

apšviesdami dvi tamsias vienatves 
vienu sakiniu dienos horoskopas 
paverčia pragaru visus metus 

vienu sakiniu žaidžia sakinio meistras 
vienu kamuoliu į vienus dangaus vartus 
vienu sakiniu žinios 

vienu sakiniu karas 

vienu sakiniu įsimeta į kalbą vėžys 
karpo žnyplėmis savo uodegą 
nebepadeda nei taškai nei daugtaškiai 
trumpieji ar ilgieji brūkšniai 

vienu sakiniu lieka mažiau 

vienu sakiniu susigadina visą gyvenimą 
vienu sakiniu recenzuoja bibliją ir šekspyrą 
romeo ir džuljeta jie miršta 

hamletas miršta 

dievas miršta vienu sakiniu 

viešpatie kodėl mane apleidai 

vienu sakiniu nu niekaip 

sako veidaknygės autorius nu niekaip 
visas pasaulis vienu sakiniu 

vienu kad ir ilgu sudurtiniu 

su šalutiniais su įterptiniais 

su mechaniniais ir išmaniaisiais 

su asmeniniais ar svetimais 

vienu sakiniu visas eilėraštis 

nu niekaip 

/stuburo 
tik 
punktyrai/ 


poezijos dekalogas 


1 
neturėsi kitos mūzos tik dilgėlių lauką per kurį brisi 
plikomis blauzdomis kasryt 


2 
nerašysi eilėraščių apie paskutinę vakarienę išgertą vyną 
taurių duženas tavo girtuoklystės keliaus iš kartos į kartą ir 
karčiausius vaisius skins paskutinieji skaityti nebemokantys 


3 
nesidangstysi eilėraščiais nes jie pritraukia žaibą net jeigu 
slepiesi po antkapiu ar atsiskyrėlio oloje 


4 
švęsi šventes kitomis dienomis ir kitais metų laikais negu 


tavo mylimi žmonės turėsi savo kalendorių kuriame nebus 
raudonųjų dienų bus juodosios naktys bus juodosios skylės 
kurios ir yra tikrosios poezijos žvaigždės 


5 
gerbsi kalbą ir visus kurie randa joje prieglobstį ir tuos kurie 


neturi ko pasakyti jų legionai po žeme danguje ir miestuose 
ir tuos apie kuriuos nėra ko pasakyti nes nebūsi tikras kur 
prasideda kalbos galaktika kur ji baigiasi 


6 

nežudysi eilėraščių kurie ordomis traukia iš sodomų 
ir gomorų kurie parsiduoda ne už duonos kąsnį kurie 
nesupranta ką daro nežudysi Užgniauši savyje kritiko 
šventą įsiūtį 

/stuburo 
tik 
punktyrai/ 


7 
nesanguliausi su poeto moterimi net jeigu ji yra tik jo 
mūza gyvenanti aukštu žemiau negu angelų šeima 


8 

nevogsi iš tų kurie nerakina durų nei iš mirusiųjų visa ką 
rasi prie savo durų ar pašto dėžutėje sukūrensi krosnyje 
neatplėšęs pelenais patręši nuolat alkstantį savo talentą 


9 
nemeluosi rimuodamas 


10 


negeisi asilo ar eilutės nei žodžių kurie vergauja kitiems 
turtingesnis netapsi būsi geras bet ne geriausias 

/stuburo 
tik 
punktyrai/ 


turinys 


slanksteliai: atlantas 


ieškant basilisko /9/ 

langas /12/ 

mano buvusios /13/ 

kava su stirna /14/ 

jaunystėj visi mes šekspyrai /16 / 

LM nr. 3294, arba ugnies pinkodas /17/ 
asmenukė su t. s. eliotu antrame plane /19/ 
nepavykęs /21/ 

po Maironio nors ir poezija /22/ 
žiemos rūpesčiai /23/ 

vėluojantis /24/ 


nepradėtas /25/ 


slanksteliai: ašis 


šnipiškių elegija /29 / 

pelytei kurią šįryt radau spąstuose /31/ 
ratilais /33/ 

odisėjo šešėlis /35/ 

tapiau pirmą ir paskutinį kartą /37/ 
asimiliacijos /39/ 

pieštuko galas /41/ 

karkvabalis /43/ 

profesinis orientavimas /45/ 

mano senelis spaudė ranką prezidentui /48/ 
kaklaraiščio mazgas / so / 

mados namai /52/ 


eutanazija /54/ 

/stuburo 
tik 
punktyrai/ 


slanksteliai: kryžkaulis 


laikrodis su varna /59/ 

kūrybos namai. kažkur prie šiaurės jūros /61 / 
kartą rudenį /62 / 

kalėdos cuge /64/ 

trys gracijos /66/ 

palata nr. 3 /68/ 

šeštadienis šioneberge. permainų belaukiant /70/ 
poezijos vaidmuo /72/ 

taikos balandžiai /74 / 

berlynalijos /75/ 

silkė pataluos /77/ 


slanksteliai: stuburgalis 

II nekaltybė /89/ 
triptichas žiauriai sunkiam žmogui |g0| 
Irudeninis /90/ 
II chiromantinis /-92 / 
III karminis /94 / 
kai kurie gimsta posthum. nietzsche /95/ 

